पहली डबल डेकर इलेक्ट्रिक मालगाड़ी का अम्बाला में हुआ ट्रायल
बिना इंजन 200 की रफ्तार से दौड़ेंगे लग्जरी डिब्बे, 2018 में होगा ट्रायल
रेलवेट्रैक पर लंबी ट्रेनों की जगह 200 किलोमीटर की रफ्तार से बिना इंजन वाले लग्जरी सुविधा से युक्त डिब्बे 2018 में देश में दौड़ते नज़र आएंगे। इन डिब्बों को ट्रेनसेट कहा जाता है। इनको मेट्रो की तर्ज पर दोनों ओर से ऑपरेट किया जा सकता है। रेलवे के विदेशी तर्ज पर लग्जरी सुविधा वाले इन ट्रेनसेट का ट्रॉयल फरीदाबाद सेक्शन में किया जाएगा। रेलवे सूत्रों के अनुसार दिल्ली-भोपाल, दिल्ली-आगरा और दिल्ली-मुंबई में से एक रूट पर ट्रॉयल के बाद यह ट्रेनसेट चलाया जाएगा। इसके बाद दिल्ली-लखनऊ और दिल्ली-चंडीगढ़ रूट पर दूसरे चरण में यह दौड़ेगा। रेलवे ने 200 करोड़ रुपए की लागत से चैन्नई इंटीग्रल फैक्टरी में दो ट्रेनसेट का निर्माण शुरू कर दिया है। रेलवे मंत्रालय से मिली जानकारी के अनुसार दिसंबर 2017 तक इन दोनों ट्रेनसेट का निर्माण पूरा कर लिया जाएगा। और मार्च 2018 से पहले इनका ट्रॉयल कर कमियाें को दूर करने का कार्य किया जाएगा। रेलवे ने इन ट्रेनसेट को देश में ही निर्माण करने का फैसला वैश्विक निविदा में सकारात्मक प्रतिक्रिया मिल पाने की वजह से लिया है।
ट्रेनसेट फाइल फोटो
एक ट्रेनसेट होगा 16 डिब्बों के बराबर
यहांकी जनसंख्या को देखते हुए 16 डिब्बों के बराबर इस ट्रेनसेट को बनाया जा रहा है। जबकि विदेशों में ट्रेन सेट 6 से 8 डिब्बों के होते हैं। दिल्ली-मेट्रो में भी इतने ही डिब्बों की संख्या है। ये डिब्बे आपस में जुड़े होंगे। दोनों ओर से इन्हें ऑपरेट किया जा सकेगा। इसके बाद इंजन बदलने में लगने वाला समय बच जाएगा।
इसलिए इस सेक्शन में ट्रॉयल होगा
फरीदाबादसेक्शन ही इस समय रेलवे के पास ऐसा रूट हैं जहां 200 की रफ्तार से ट्रॉयल संभव है। स्पेनिश ट्रेन टेल्गो ने भी इसी सेक्शन में अपने ट्रॉयल के दौरान 180 किमी. की रफ्तार से दौड़ने का कीर्तिमान स्थापित किया है। देश की सबसे तेज चलने वाली गतिमान एक्सप्रेस और उसके बाद शताब्दी एक्सप्रेस भी इस रूट से ही गुजरती हैं। उनका भी ट्रॉयल इसी रूट पर चलने से पहले किया गया था।
^दो ट्रेनसेट का निर्माण शुरू हो चुका है। दिसंबर तक इनके तैयार होने की संभावना है। मार्च से पहले इन ट्रेनसेट का ट्रॉयल किया जाएगा और कमियों को दूर किया जाएगा। फरीदाबाद सेक्शन में इस ट्रॉयल के होने की संभावना है। अभी तक इस स्पीड के ट्रॉयल इस सेक्शन में ही हुए हैं। ट्रॉयल के सफल होने के बाद रूट की घोषणा की जाएगी। -अनिलसक्सेना, प्रवक्ता मिनिस्ट्री आॅफ रेलवे
यह है ट्रेनसेट की खासियत
मिनिममस्पीड- 160 किलोमीटर प्रति घंटा और अधिकतम 205 किमी. प्रति घंटा। पूरी तरह से वातानुकूलित चेयर कार। ऑटोमेटिक दरवाजे। सीटों के आगे मनोरंजन के लिए एलईडी। स्टेशन के आने से पहले वॉयस जानकारी मिलेगी। एयरहोस्टेस की तरह महिला कर्मी। मंगाने के लिए सीट के पास खास बटन। डिब्बे पूरी तरह से आवाज रहित-झटका रहित बने होंगे। मॉड्यूलर बायो टायलेट। फाइव स्टार सरीखी डायनिंग टेबल वाली एक कार इसमें होगी। जहां लोग खाने का लुत्फ उठा सकेंगे। इसके अलावा सीट के पास ही एलईडी लाइट बंद करने का बटन, चार्जर प्वाइंट, वाई-फाई आदि कई प्रकार की लग्जरी सुविधाएं इसमें यात्रियों को प्राप्त हो सकेंगी। सुरक्षा की दृष्टि से यह काफी बेहतर होंगे। एक-दूसरे पर यह चढ़ नहीं सकेंगे, पटरी से उतर नहीं सकेंगे। वहीं तीखे कर्व भी यह एक ही स्पीड से दौड़ सकेंगे।
{200 करोड़ रुपए की लागत से चेन्नई इंटीग्रल कोच फैक्टरी में बनने शुरू हुए 2 ट्रेनसेट
{दोनों ओर से चलाया जा सकेगा इन्हें, सफर के दौरान नहीं लगेंगे बिल्कुल झटके
hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva